D'après C. Ego Renardus, dominus Caseoli, et Aledis, uxor mea, notum facimus universis presentem paginam inspecturis quod cum querelam haberemus adversus domum Morimundi super quibsdam deperditis vel debitis que dicebamus fuisse Hugonis, hominis nostri deffuncti, tandem interveniente abbate Cistercii, qui super hoc nos rogavit humiliter et devote ut pacem cum ipsa domo haberemus et quitquid juris nos habere in ipsis rebus dicebamus in bona pace perpetuo quictaremus, tandem [aqui]evimusa consilio ipsorum et domini Erardi qui pro nobis querelam nostram adversum predictam domum proponebat, et totum acquitavimus bona fide, promittentes quod plenam guarantiam contra omnes tam heredes nostros quam heredes ipsius Hugonis portaremus, qui super hoc ipsam domum vellent indebite vexare.
Et quoniam predictam domum sepe vexavimus, in puram elemosinam dicte domui concessimus molendimum nostrum de Columbeyo perpetuo possidendum, retento nobis usufructuario tantummodo quamdiu vixerimus, ita sane quod annuatim in recognitione proprietatis, qui intrabunt in molendino percipient octo minas bladi, infra mensem januarii sine contradictione percipiendas.
Abbas autem Morimundi et conventum ejus, de consensu abbatis Cistercii, ad peticionem nostram concesserunt benigne quod, de vinea de Guttis, in omnibus sollemnitatibus quibus sermo sit in capitulo et in quatuor sollemnitatibus sancte Marie et in quatuor precipuis minucionibus, vinum propinabitur conventui, hoc salvo quod de vino ipsius vinee, tantum vendetur unde ipsa vinea resici possit.
Hec omnia tam nos quam abbas promisimus inviolabiliter observanda bona fide, et quod contra hoc nullo tempore veniemus. Quod ut ratum et firmum et inconcussum in perpetuum permaneat, presentem paginam sigillorum nostrorum robore duximus muniendam. Actum anno domini millesimo CC° vigesimo quarto.